е също и асиметричност, тъй като въпреки икономическия спад вносът от Китай не е намалял. Напротив, той непрекъснато се увеличавал през 2018—2020 г., като това е период на намаляващо потребление.
 (273)
 Въздействието на края на кризата през 2017—2018 г., на остаряването на промишленото оборудване в Съюза и на вноса от други държави върху отрицателното развитие на промишлеността на Съюза би могло единствено да е доста ограничено.
 (274)
 Въз основа на гореизложеното на този етап Комисията стигна до заключението, че дъмпинговият внос от засегнатата държава е причинил съществена вреда на промишлеността на Съюза и че другите фактори, разгледани поотделно или заедно, не са отслабили причинно-следствената връзка между дъмпинговия внос и съществената вреда.
 6. ИНТЕРЕС НА СЪЮЗА
 (275)
 Като взе предвид член 7, параграф 2 от основния регламент, Комисията в съответствие с член 21 от основния регламент проучи дали независимо от наличието на вредоносен дъмпинг може да се направи категорично заключение, че приемането на мерки в конкретния случай не е в интерес на Съюза. Интересът на Съюза бе определен въз основа на оценка на всички различни засегнати интереси, в това число тези на промишлеността на Съюза, на вносителите, търговците, ползвателите и крайните потребители.
 6.1. Интерес на промишлеността на Съюза
 (276)
 Промишлеността на Съюза се състои от пет групи, които произвеждат графитни електроди в Съюза. Всички групи оказаха пълно съдействие при разследването.
 (277)
 Налагането на мерки би позволило на промишлеността на Съюза да възстанови изгубения пазарен дял, да увеличи степента на използване на капацитета, да повиши цените до устойчиви равнища и да подобри рентабилността си до равнища, които може да се очакват при нормални условия на конкуренция.
 (278)
 Въпреки че част от промишлеността е временно защитена от дъмпинговия внос от Китай посредством дългосрочните договори, повечето от тях ще изтекат най-късно до края на 2022 г. Тяхното подновяване, поне при настоящите условия, е малко вероятно с оглед на резкия спад на цените на графитните електроди в световен мащаб от 2019 г. насам.
 (279)
 Неналагането на мерки вероятно ще доведе до по-нататъшно влошаване на рентабилността, която вече е достигнала отрицателни стойности за всички включени в извадката производители от Съюза с изключение на един, който е временно защитен от въздействието на дъмпинговия внос, тъй като е сключил дългосрочни договори със своите клиенти. Неналагането на мерки би могло да доведе до затваряне на производствени съоръжения и до уволнения, като по този начин се застраши жизнеспособността на промишлеността на Съюза.
 (280)
 Поради това Комисията стигна до временното заключение, че налагането на временни мерки е в интерес на промишлеността на Съюза.
 6.2. Интерес на несвързаните вносители и търговци
 (281)
 Десет несвързани вносители, представляващи 63 % от обема на китайския внос, подадоха формуляр за изготвяне на извадка. Среднопретеглената стойност на печалбата на включените в извадката вносители по време на разследвания период е била около 4 %.
 (282)
 Тези вносители бяха против налагането на мерки. Те заявиха, че производителите от Съюза нямат възможност да покрият съществуващото търсене и продуктово разнообразие в Съюза, особено по отношение на електродите с малък диаметър (до 400—450 mm). Освен това те посочиха, че възможностите за преминаване